Lukšių tvenkinys
Lukšių tvenkinys – tvenkinys Lietuvoje, Šakių rajone, Lukšių miestelio šiaurrytiniame pakraštyje. Sudarytas užtvenkus Lenkupio upelį (Siesarties intakas) 0,8 km nuo jo žiočių. Tvenkinio ilgis iš šiaurės rytų į pietvakarius – 1,34 km, plotis – iki 0,13 km. Yra 6 a sala. Altitudė 57,5 m. Krantai neaukšti, daugiausia apaugę medžiais ir krūmynais. Šiaurinėje ir rytiniėje pakrantėse plyti dirbami laukai. Šiaurinėje pakrantėje įsikūręs Kuprių kaimas. Tvenkinys įrengtas 1970 m., o 2014 m. atlikti tvenkinio išvalymo darbai.